hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu hu hu hu hu en en hu de de en hu hu hu hu hu hu hu hu hu hu hu hu en
Hisztéria Krízis Klub – CCO Magazin
A CCO Magazin szerkesztősége egy érdekes hírt kapott a Magyar Public Relations Szövetség Kríziskommunikációs tagozatától. A hír szerint megrendezték a Hisztéria Krízis Klub következő eseményét, amelynek a témája a “Pénzintézeti botrányok és a kríziskommunikáció” volt.
MPRSZ Kríziskommunikációs tagozat – Hisztéria Krízis Klub
Bőhm Kornél, az MPRSZ Kríziskommunikációs tagozata vezetője a CCO Magazin kérdésére, válaszában kijelentette, hogy “A Magyar Public Relations Szövetség tavaly megalapított Kríziskommunikációs tagozata hozta létre az új szakmai fórumot, amelyen aktuális, széles nyilvánosságot érintő eseteket elemeznek, alapvetően a kríziskezelés, kríziskommunikáció szemszögéből.
Az elfogadott munkaprogram alapján az új tagozat felveszi és erősíti a kapcsolatot a nemzetközi társszervezetek hasonló tagozataival, munkacsoportjaival is, a tagozat munkáját hazai kríziskommunikációs fórumként becsatornázza a nemzetközi szakmai vérkeringésbe.”
Az MPRSZ Kríziskommunikációs tagozata tagja lehet, aki egyetért a tagozat céljaival, törekvéseivel, munkájában aktív szerepet vállal, regisztráltatja magát az MPRSZ-ben, mint tag.
A CCO Magazin szerkesztőségében azt gondoljuk, hogy a magunk részéről ami segítséget csak lehet, megadunk a tagozatnak, hogy céljaik megvalósuljanak, a kríziskommunikációt a lehető legszélesebb körben megismerhessék.
Bőhm Kornél, az MPRSZ Kríziskommunikációs tagozata vezetője megküldte a CCO Magazin szerkesztősége számára az MPRSZ Kríziskommunikációs tagozat céljait és munkaprogramját. Ebből idézünk:
1.) Az MPRSZ, mint közhasznú szervezet tagozataként a kríziskommunikációs szakterületet felkarolni, az érdeklődők számára láthatóvá és érthetővé tenni.
2.) A hazai kríziskommunikációs szakemberek számára mértékadó szakmai platformot teremteni, ahol megvitathatják a terület legújabb fejleményeit, trendjeit és a legjobb gyakorlatokat.
3.) Hazai kríziskommunikációs fórumként becsatornázni a tagozat munkáját a nemzetközi szakmai vérkeringésbe, felvenni és erősíteni a kapcsolatot a nemzetközi társszervezetek hasonló tagozataival, munkacsoportjaival.
4.) A terület jobb és hatékony képviselete érdekében együttműködni a hazai társterületekkel és társszövetségek képviselőivel.
5.) Iránymutató ajánlásokat és állásfoglalásokat előkészíteni a jelentősebb hazai és nemzetközi, kríziskezelést, kríziskommunikációt érintő ügyekben a szakma és a téma iránt érdeklődő szélesebb közvélemény számára.
6.) Elősegíteni, hogy a terület a hazai felsőoktatás szakirányú képzésének részévé váljon, segíteni és mentorálni a témát választó szakdolgozatok íróit.”
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin